НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица Богољуба Урошевића-Црног број 44., Обреновац

**ПРВАИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ УСЛУГА Реконструкција мерења температуре на моторима и вентилаторима ВСВ (Б1, Б2 и резервни мотор и резервни сензори) - ТЕНТ Б

- У ДРУГОЈ ФАЗИ КВАЛИФИКАЦИОНОГ ПОСТУПКА -

ЈАВНА НАБАВКА 3000/1924/2016 (1932/2016)

(број 5364-Е.03.02-24893/5-2017 од 19.01.2017. године)

На основу члана 63. став 5. и члана 54. Закона о јавним набавкама („Сл. гласник РС”, бр. 124/12 и 14/15) Комисија је сачинила:

***ПРВУ* ИЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку 3000/1924/2016 (1932/2016)

1.

Тачка 3.13 Конкурсне документације допуњује се са:

Или

Изабрани понуђач је дужан да у тренутку закључења Уговора а најкасније у року од 15 дана од дана обостраног потписивања Уговора од законских заступника уговорних страна,а пре извршења, као одложни услов из члана 74. став 2. Закона о облигационим односима („Сл. лист СФРЈ“ бр. 29/78, 39/85, 45/89 – одлука УСЈ и 57/89, „Сл.лист СРЈ“ бр. 31/93 и „Сл. лист СЦГ“ бр. 1/2003 – Уставна повеља), као средство финансијског обезбеђења за добро извршење посла преда Наручиоцу банкарску гаранцију за добро извршење посла.

Изабрани понуђач је дужан да Наручиоцу достави неопозиву, безусловну (без права на приговор) и на први писани позив наплативу банкарску гаранцију за добро извршење посла у износу од 10% вредности уговора без ПДВ.

Банкарска гаранција мора трајати најмање 30 (словима: тридесет) календарских дана дуже од рока одређеног за коначно извршење посла.

Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова.

Наручилац ће уновчити дату банкарску гаранцију за добро извршење посла у случају да изабрани понуђач не буде извршавао своје уговорне обавезе у роковима и на начин предвиђен уговором.

У случају да је пословно седиште банке гаранта у Републици Србији у случају спора по овој Гаранцији, утврђује се надлежност суда у Београду и примена материјалног права Републике Србије.

У случају да је пословно седиште банке гаранта изван Републике Србије у случају спора по овој Гаранцији, утврђује се надлежност Спољнотрговинске арбитраже при ПКС уз примену Правилника ПКС и процесног и материјалног права Републике Србије.

У случају да Изабрани понуђач поднесе банкарску гаранцију стране банке, изабрани понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

2.

У моделу уговора се мења члан 10 и додају ставови 3. и 4. који се односе на Банкарску гаранцију . Измењени Модел уговора се налази у прилогу. Наручилац ће прихватити понуду која садржи потписан првобитно објављен модел уговора и тада ће сматрати да је као средство финанијског обезбеђења изабрана меница*.*

3.

Ова измена конкурсне документације се објављује на Порталу УЈН и интернет страници Наручиоца.

**МОДЕЛ УГОВОРА**

**УГОВОР О ПРУЖАЊУ УСЛУГА**

**(Т-100%)**

**Уговорне стране:**

**КОРИСНИК УСЛУГЕ**:

Јавно предузеће „Електропривреда Србије“ из Београда, Улица царице Милице бр. 2.,огранак ТЕНТ Београд-Обреновац, 11500 Обреновац, Богољуба Урошевића Црног 44., матични број 20053658, ПИБ 103920327, текући рачун 160-700-13 Banka Intesа ад Београд, које, у име и за рачун ЈП ЕПС, по пуномоћју бр. 12.01.72300/3-16 од 01.03.2016.године, заступа финансијски директор ТЕНТ Милорад Лазић, дипл. екон. (у даљем тексту: Корисник услуге)

**ПРУЖАЛАЦ УСЛУГЕ**:

1. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_,банка \_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као лидер у име и за рачун групе понуђача)

2а)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица

 \_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_,банка \_\_\_\_\_\_\_\_\_\_\_\_\_\_ ,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (члан групе понуђача или подизвођач)

(у даљем тексту заједно: Уговорне стране)

2б)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица

 \_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_,

текући рачун \_\_\_\_\_\_\_\_\_\_\_\_,банка \_\_\_\_\_\_\_\_\_\_\_\_\_\_ ,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_, (члан групе понуђача или подизвођач),

 (у даљем тексту: Пружалац услуге)

Закључиле су уговор, а на следећи начин:

**УВОДНЕ ОДРЕДБЕ**

Уговорне стране констатују:

* да је Корисник услуге у складу са Конкурсном документацијом а сагласно члану 34. Закона о јавним набавкама („Сл.гласник РС“, бр.124/2012,14/2015) (даље Закон) спровео II фазу квалификационог поступка за јавну набавку услуге Реконструкција мерења температуре на моторима и вентилаторима ВСВ (Б1, Б2 и резервни мотор и резервни сензори) - ТЕНТ Б (у даљем тексту: Услуга), бр.ЈН 3000/1924/2016 (1932/2016)
* да је Позив за подношење понуда у вези предметне јавне набавке објављен на Порталу јавних набавки дана \_\_.\_\_.2017. године, као и на интернет страници Корисника услуге.
* да Понуда Понуђача (у даљем тексту: Пружалац услуге) у II фази квалификационог поступка по члану 34 ЗЈН за ЈН број 3000/1924/2016 (1932/2016), која је заведена код Корисника услуге под бројем \_\_\_\_\_\_\_\_\_\_\_/\_\_\_\_\_\_\_\_\_\_ од \_/\_.\_/\_.2017. године у потпуности одговара захтеву Корисника услуге из позива за подношење понуда и Конкурсној документацији ;

• да је Корисник услуге, на основу Понуде Пружаоца услуге и Одлуке о додели Уговора, изабрао Пружаоца услуге за реализацију услуге

**ПРЕДМЕТ УГОВОРА**

**Члан 1.**

Предмет уговора су услуге реконструкције мерења температуре на моторима и вентилаторима ВСВ (Б1, Б2 и резервни мотор и резервни сензори) на ТЕНТ-у Б у складу са одребама овог уговора и прихваћеном Понудом број \_\_\_\_\_\_\_\_\_\_\_\_\_\_\_ од \_\_.\_\_.2017.год. која је саставни део и налази се у прилогу овог уговора (у даљем тексту: Услуга)

**ОБИМ УСЛУГE**

**Члан 2.**

Корисник услуге се обавезује да изврши уговорене услуге реконструкције мерења температуре на моторима и вентилаторима ВСВ (Б1, Б2 и резервни мотор и резервни сензори) у планираном обиму наведеном у прихваћеној понуди са структуром цене бр. \_\_\_\_\_\_\_\_\_\_\_\_ од \_\_.\_\_.2017.године и у складу са Техничком спецификацијом која се налази у прилогу уговора и чини његов саставни део.

Потребно је извршити реконструкцију мерења температуре на свих 5 мотора и сва 4 вентилатора свежег ваздуха, као и испоруку резервног сета сензора температуре и конектора.

Потребно је извршити реконструкцију мерења температуре на 2 вентилатора свежег ваздуха на блоку Б1, на 2 вентилатора свежег ваздуха на блоку Б2, као и на резервном мотору, тако да се изврши замена сензора температуре на лежајевима мотора и вентилатора, као и на улазу и излазу расхладне воде.

Нови термометри за температуре лежајева треба да буду типа Pt-100, у мантел изведби, трожични, са помичним прикључком и компресионим фитингом. Нови термометри за температуре расхладне воде треба да буду типа Pt-100, у мантел изведби, трожични, са фиксним прикључком и чауром, без вратне цеви. Укупан број нових термометара по мотору је 6, односно по вентилатору 4.

Потребно је испоручити и уградити локални ормар са конекторима на мотору ВСВ-а.

Конектор К1 треба да преноси мерења температуре лежајева мотора (аналогна у старој конфигурацији), мерења температуре намотаја и мерења температуре хладног и топлог ваздуха (укупно 7 мерења, односно 21 жица). Конектор мора имати минимум 21 пин.

Конектор К2 треба да преноси мерења температуре која су била бинарна у старој конфигурацији, а налазе се на мотору ВСВ-а. То су мерења температуре лежајева мотора, мерења температуре на улазу и излазу расхладне воде и мерење притиска на улазу расхладне воде (укупно 5 мерења, односно 14 жица). Конектор мора имати минимум 14 пинова.

Сврха ових конектора је да обезбеде могућност демонтаже мотора без демонтаже и развезивања сензора, довољно је откачити конекторе и мотор се може демонтирати, са свим својим припадајућим мерењима. Укупан број ових конектора по мотору је 2.

Потребно је прилагодити монтажу локалног ормара расположивом простору на мотору. Обавеза понуђача је да уколико је потребно направи неку додатну плочицу, носач и слично.

За везу између термометара на лежајевима мотора и на расхладној води и локалног ормара са конекторима на мотору потребно је израдити кабловске трасе и положити нове каблове (каблове обезбеђује ТЕНТ). За везу између клемберта мотора (мерења температуре намотаја и хладног и топлог ваздуха) и локалног ормара са конекторима на мотору потребно је израдити кабловске трасе и положити нове каблове (каблове обезбеђује ТЕНТ). Користити металне перфориране кабловске канале са поклопцима. Где није могуће монтирати металне перфориране канале, користити метална гибљива црева.

За везу између термометара на лежајевима вентилатора и ормара са трансмитерима температуре потребно је израдити кабловске трасе и положити нове каблове (каблове обезбеђује ТЕНТ).

За везу између конектора и ормара са трансмитерима температуре потребно је положити нове каблове (каблове обезбеђује ТЕНТ).

Повезивање каблова на страни ормара са трансмитерима температуре ће извршити особље ТЕНТ.

За потребе извршења услуге потребно је испоручити и уградити следећу опрему:

* Мерења температуре на лежајевима мотора и вентилатора (према скици и опису који је дат у Техничкој спецификацији)
* Мерења температуре на улазу и излазу расхладне воде (према скици и опису који је дат у Техничкој спецификацији).
* Локалнe ормарe 300х300х210, у степену заштите IP55, са монтажном плочом, шином за уземљење, две бравице са кључем, рупама за уводнике, са кровићем за заштиту од поливања и механичких оштећења, отвореним рупама за монтажу конектора
* Конекторе (према опису који је дат у Техничкој спецификацији).
* Сет који садржи: алат за кримповање, алат за убацивање и алат за извлачење пинова из улошка конектора (у складу са понуђеним конекторима).
* Картице аналогних улаза FUM 230HART (6DP-1230-8JJ), за потребе пребацивањe бинарних сигнала у аналогне.
* Материјал за кабловске трасе.
* Монтажни материјал (сав неопходан монтажни материјал).

Приликом испоруке опреме потребно је доставити следеће:

* листу испоручене опреме са свим потребним техничким подацима и каталошким бројевима;
* техничку документацију, која треба да садржи P&I дијаграме, монтажне („hook-up“) дијаграме, као и спецификационе листове опреме;
* каталоге.

Након завршетка посла на сваком вентилатору, сачиниће се Записник о квалитативном и квантитативном пријему Услуге који треба да буде потписан од стране представника Пружаоца и Корисника услуге.

**ЦЕНА**

**Члан 3.**

Корисник услуге се обавезује да Пружаоцу услуге на име цене на име цене за планирани обим услуга које су предмет овог уговора плати износ од \_\_\_\_\_\_\_\_\_\_\_\_\_\_\_\_\_\_ динара. Порез на додату вредност (20%) износи \_\_\_\_\_\_\_\_\_\_ динара. Укупна вредност уговора износи \_\_\_\_\_\_\_\_\_\_\_\_\_\_\_ динара.

Обрачун извршене услуге извршиће се на основу јединичних цена из обрасца Структура цене и стварно извршене услуге.

Уговорена цена подразумева паритет франко место извршења услуге.

У цену су урачунати сви трошкови које Пружалац услуге има у реализацији уговора.

Цена је фиксна односно не може се мењати за све време извршења Услуге.

**НАЧИН ПЛАЋАЊА**

**Члан 4**.

Корисник услуге се обавезује да Пружаоцу услуга плати извршену Услугу динарском дознаком , на следећи начин:

• сукцесивно по завршетку посла на сваком појединачном вентилатору, у року до 45 (словима: четрдесет пет) дана од дана пријема одговарајућег рачуна издатог на основу прихваћеног обострано потписаног Записника о квалитативном и квантитативном пријему Услуге (без примедби), потписаног од стране овлашћених представника Уговорних страна.

Уговорне стране су сагласне да достављен и оверен исправан рачун за извршену услугу и потписан Записник о квалитативном и квантитативном пријему Услуге, представљају основ за плаћање уговорене цене.

Код испостављања рачуна Пружалац услуге се позива на број јавне набавке и број Уговора. У прилогу рачуна мора се налазити оригинални примерак потписаног Записника о квалитативном и квантитативном пријему Услуге.

Рачун мора да гласи на : Јавно предузеће „Електропривреда Србије“ Београд; Царице Милице 2 Београд, ПИБ 103920327, Огранак ТЕНТ Београд-Обреновац, Богољуба Урошевића Црног 44, а достављен на адресу наведену за пријем поште.

У испостављеном рачуну, изабрани понуђач је дужан да се придржава тачно дефинисаних назива из конкурсне документације и прихваћене понуде (из Обрасца структуре цене). Рачуни који не одговарају наведеним тачним називима, ће се сматрати неисправним. Уколико, због коришћења различитих шифрарника и софтверских решења није могуће у самом рачуну навести горе наведени тачан назив, изабрани понуђач је обавезан да уз рачун достави прилог са упоредним прегледом назива из рачуна са захтеваним називима из конкурсне документације и прихваћене понуде.

Рачун мора да гласи на : Јавно предузеће „Електропривреда Србије“ Београд, Царице Милице 2, ПИБ 103920327, Огранак ТЕНТ Београд-Обреновац, Богољуба Урошевића Црног 44, а достављен на адресу наведену за пријем поште.

**ИЗВЕШТАЈИ И КОРЕСПОНДЕНЦИЈА**

**Члан 5.**

Пружалац услуге се обавезује да Кориснику услуге у току реализације овог Уговора, достави следеће:

- записник о квалитативном и квантитативном пријему Услуге

- припадајући рачун

Пружалац услуге доставља Кориснику услуге потписан записник о квалитативном и квантитативном пријему Услуге у 3 (словима: три) примерка.

Корисник услуге има право да, након пријема записника о квалитативном и квантитативном пријему услуге, достави примедбе Пружаоцу услуге у писаном облику или да достављени записник о квалитативном и квантитативном пријему Услуге прихвати и одобри у писаном облику.

Пружалац услуге доставља Кориснику услуге рачун за део услуге који је реализовао по прихваћеном записнику о квалитативном и квантитативном пријему Услуге.

Сви записници из овог члана морају бити прихваћени и одобрени од стране овлашћених представника за праћење и реализацију Уговора на страни Корисника услуге.

Пружалац услуга је дужан да поступи по писаним примедбама Корисника услуге у року који у зависности од обима примедби одређује Корисник услуге у тексту примедби.

Уколико Пружалац услуга у року који одреди Корисник услуге не поступи по примедбама из неоправданих разлога Корисник услуге има право да наплати средство обезбеђења дато на има доброг извршења посла или једнострано раскине овај Уговор.

О немогућности поступања по примедбама Коринсика услуге у датом року, Пружалац услуга обавештава Корисника услуге у писаном облику најдуже у року од 3 дана од дана пријема примедби Корисника услуге и даје детаљно образложење разлога. У супротном било који разлози за непоступање у датом року који је одредио Корисник услуге ће се сматрати неоправданим.

**Члан 6.**

Адресе Уговорних страна за пријем писмена и поште, су следеће:

Корисник услуге: Јавно предузеће „Електропривреда Србије“ Београд, Улица царице Милице 2, 11000 Београд, огранак ТЕНТ, Богољуба Урошевића Црног 44, 11500 Обреновац, локација ТЕНТ Б на адреси: Поштански фах 35, 11500 Обреновац, Ушће.

Пружалац услуге: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Подизвођач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ОБАВЕЗЕ ПРУЖАОЦА УСЛУГЕ**

**Члан** **7**.

Пружалац услуге је обавезан да при извршењу предметног посла у свему примењује Закон о БЗР и ЗОП као и сва општа акта Корисника услуге која уређују ову област. Правилник о безбедности и здрављу на раду, Правилник о ЗОП, Правилник о обезбеђењу и заштити, као и Правила о безбедности на раду у ТЕНТ Обреновац и Споразум о заједничком спровођењу мера за безбедан рад дефинисани процедуром QP.0.14.05 – Увођење извођача радова у посао.

Да за део радова чије се извођење одвија у објектима ТЕНТ-а поштује и примењује ПРАВИЛА БЕЗБЕДНОСТИ НА РАДУ У ТЕНТ која су му уручена уз конкурсну документацију и чине саставни део овог Уговора. У случају када два или више Пружалаца услуге у обављању послова, деле радни простор, дужни су да, у складу са Законом о безбедности и здрављу на раду, сарађују у примени прописаних мера за безбедност и здравље запослених и да начин сарадње утврде писменим споразумом. Споразумом се именује и лице за координацију спровођења заједничких мера у складу са Уредбом о безбедности и здрављу на раду на привременим и покретним градилиштима. Текстови споразума дефинисани су процедуром QP.0.14.05 – Увођење извођача радова у посао и Пружалац услуге ће их добити приликом увођења у посао.

Да изврши демонтажу постојеће опреме и да изврши евентуалне преправке, у смислу израде нових носача ормара, израде нових носача термометара, потребних кабловских траса и сл.

Да обезбеди сав неопходан алат и опрему која је неопходна за извршење предметне услуге.

Да изради скелу уколико је потребно на неким позицијама израдити скелу за полагање каблова.

Да угради понуђену опрему, повеже је провери функционалност мерних кругова.

Испоручене картице аналогних улаза FUM 230HART jе потребно уградити по 1 на сваком блоку у ормаре 1HA41, односно 2HA41, и извршити спуштање нове хардверске конфигурације на њима припадајуће PLC-ove.

**ОБАВЕЗЕ КОРИСНИКА УСЛУГЕ**

**Члан** **8**.

Да изврши процесно и електрично обезбеђење система на којима се пружају услуге.

Да обезбеди потребне каблове за везу између термометара и локалних кутија, за везу између конектора и ормара са трансмитерима температуре, као и да повеже каблове на страни ормара са трансмитерима температуре.

**РОК, ДИНАМКА И МЕСТО ПРУЖАЊА УСЛУГЕ**

**Члан 9.**

Пружалац услуге се обавезује да предмет овог Уговора изврши у складу са усвојеним Термин планом Корисника услуге - Односно према плану ремонта блока Б1 и Б2 за 2017. годину.

Пружалац услуге се обавезује да испоручи уговорену опрему 2 дана пре увођења Пружаоца услуге у посао.

Рок извршења послова уградње опреме, електричног повезивања и пуштања у рад на вентилаторима свежег ваздуха блока Б1 и на резервном мотору је 20 дана у току ремонта блока Б1 у 2017.год. од дана увођења у посао (5 дана након заустављања блока ради ремонта), а на вентилаторима свежег ваздуха блока Б2 је 10 дана у току ремонта блока Б2 у 2017.год. од дана увођења у посао (5 дана након заустављања блока ради ремонта).

Корисник услуге задржава право да термине ремонта промени у складу са планом ремоната на другим термоенергетским блоковима. Промена термина ремонта неће утицати на понуђену цену и Пружалац услуге нема право на било какву накнаду због промене термина изршења услуге

О евентуалним променама рокова наручилац и извршилац ће заједнички сачинити записник најкасније 5 дана пре почетка извршења услуга са дефинисаним роком трајања.

Место извршења услуге је Огранак ТЕНТ, локација ТЕНТ Б, Обреновац-Ушће.

**СРЕДСТВА ФИНАНСИЈКОГ ОБЕЗБЕЂЕЊА**

**Члан 10.**

Пружалац услуге је обавезан да у тренутку потписивања Уговора, а најкасније у року од 10 (словима:десет) дана од дана обостраног потписивања овог Уговора, преда Кориснику услуге, као средство финансијског обезбеђења за добро извршење посла у износу од 10% од укупне вредности уговора, без ПДВ бланко соло меницу, са клаузулом „без протеста“, потписану од стране законског заступника, са неопозивим и безусловним меничним овлашћењем, којим се овлашћује Корисник услуге да може, покренути поступак наплате и до истека рока од 30 (словима:тридесет) дана од Уговореног рока за пружање Услуге, а да евентуални продужетак рока извршења услуге има за последицу и продужење рока важења менице и меничног овлашћења за исти број дана за који ће бити продужен рок за извршење обавеза по уговору. Уз то Пружалац услуге доставља и оверену фотокопију картона депонованих потписа на дан издавања менице и меничног овлашћења од стране банке која је наведена у меничном овлашћењу ОП образац оверених потписа за лица која су овлашћена за потпис менице, овлашћење законског заступника потписнику менице да може потписати меницу у случају да исту не потпише законски заступник и оверен захтев пословној банци да региструје меницу у Регистар меница и овлашћења НБС.

Уговорне стране су сагласне, да Корисник услуге може, без било какве претходне сагласности Пружаоца услуге, поднети на наплату средство финансијског обезбеђења из става 1. овог члана, у случају да Пружалац услуге не изврши у целости или делимично или неблаговремено односно неквалитетно изврши било коју од уговорених Услуга.

Или

Пружалац услуге је обавезан да у тренутку потписивања Уговора, а најкасније у року од 15 дана од дана обостраног потписивања овог Уговора, као одложни услов из чл. 74.ст.2. ("Сл. лист СФРJ", бр. 29/78, 39/85, 45/89 - oдлукa УСJ и 57/89, "Сл. лист СРJ", бр. 31/93 и "Сл. лист СЦГ", бр. 1/2003 - Устaвнa пoвeљa), (даље: ЗОО) преда Кориснику услуге, као средство финансијског обезбеђења за добро извршење посла у износу од 10% од укупне вредности уговора, без ПДВ, неопозиву, безусловну (без права на приговор) и на први позив наплативу банкарску гаранцију, која мора трајати најмање 30(словима:тридесет)дана дуже од уговореног рока извршења Услуге, а евентуални продужетак тог рока има за последицу и продужење рока важења гаранције за исти број дана за који ће бити продужен рок за извршење обавеза по овом Уговору.

Уговорне стране су сагласне, да Корисник услуге може, без било какве претходне сагласности Пружаоца услуге, поднети на наплату средство финансијског обезбеђења из става 1. овог члана, у случају да Пружалац услуге не изврши у целости или делимично или неблаговремено односно неквалитетно изврши било коју од уговорених Услуга.

**ИЗВРШИОЦИ**

**Члан 11**.

Извршиоци су ангажована лица од стране Пружаоца услуге.

Пружалац услуге и извршиоци који су ангажовани на извршавању активности које су предмет овог Уговора, дужни су да чувају поверљивост свих података и информација садржаних у документацији, извештајима, предрачунима, техничким подацима и обавештењима, до којих дођу у вези са реализацијом овог Уговора и да их користе искључиво за обављање те Услугe.

Информације, подаци и документација које је Корисник услуге доставио Пружаоцу услуге у извршавању предмета овог Уговора, Пружалац услуге не може стављати на располагање трећим лицима, без претходне писане сагласности Корисника услуге.

**Члан 12**.

Пружалац услуге је дужан да колективно осигура своје запослене (извршиоце) у случају повреде на раду, професионалних обољења и обољења у вези са радом.

Пружалац услуге је дужан да поседује полису осигурања од одговорности из делатности за штете причињене трећим лицима .

Осигурања из става 1. овог члана, трајаће до завршетка пружања и/или извршења Услуга које су предмет овог Уговора.

**ЗАКЉУЧИВАЊЕ И СТУПАЊЕ НА СНАГУ**

**Члан 13.**

Овај Уговор сматра се закљученим када га потпишу овлашћени представници Уговорних страна.

Овај Уговор ступа на снагу када Пружалац услуге достави средстава финансијског обезбеђења за добро извршење посла.

**Члан 14.**

Овај Уговор се закључује за период до обостраног испуњења уговорених обавеза или до исцрпљења уговореног износа из члана 3. овог Уговора.

Уколико уговор није извршен, раскинут или престао да важи на други начин у складу са одредбама овог Уговора или закона, уговор престаје да важи 31.12.2017.год., а што не утиче на одредбе о гарантном року и обавезама из гарантног рока.

Обавезе по овом Уговору које доспевају у наредној години, Корисик услуге ће реализовати највише до износа средстава која ће за ту намену бити одобрена у Годишњем плану пословања за године у којима ће се плаћати уговорене обавезе.

**Члан 15**.

Овај Уговор и и његови Прилози сачињени су на српском језику.

На овај Уговор примењују се закони Републике Србије.

У случају спора меродавно право је право Републике Србије, а поступак се води на српском језику.

**ОВЛАШЋЕНИ ПРЕДСТАВНИЦИ ЗА ПРАЋЕЊЕ УГОВОРА**

**Члан 16**.

Уговорне стране ће једна другој, пре почетка извршења уговора, доставити званичан списак Овлашћених представника за праћење реализације Уговора.

Овлашћења и дужности овлашћених представника за праћење реализације овог Уговора су да:

- Да сачине, потпишу и верификују записник о квалитативном и квантитативном пријему Услуге (сагласност односно примедбе);

- исти доставе другој Уговорној страни и да прате поступање по примедбама

- извршавају и друге дужности везане за реализацију предмета овог Уговора, по потреби.

Уговорне стране, могу да извршен допуне и промене овлашћених представника, званичним писаним путем.

**КВАЛИТАТИВНИ И КВАНТИТАТИВНИ ПРИЈЕМ**

**Члан 17**.

Квантитативни и квалитативни пријем Услуге врши се приликом пружања Услуге у присуству овлашћених представника за праћење Уговора, на паритету франко ТЕНТ Б, Обреновац-Ушће.

У случају да се приликом пријема Услуге утврди да стварно стање не одговара обиму и квалитету, Корисник услуге је дужан да рекламацију записнички констатује и исту одмах достави Пружаоцу услуге у року од 8 (словима:осам) дана.

Пружалац услуге се обавезује да недостатке установљене од стране Корисника услуге приликом квантитативног и квалитативног пријема отклони у примереном року зависно од сложености услуге која је пружена и о свом трошку.

**ГАРАНТНИ РОК**

**Члан 18**.

Гарантни рок је \_\_\_ месеци месеци од дана извршења услуге и потписивања записника о квалитативном и квантитативном пријему Услуге.

За све уочене недостатке – скривене мане, које нису биле уочене у моменту квалитативног и квантитативног пријема Услуге већ су се испољиле током употребе у гарантном року, Корисник услуге ће рекламацију о недостацима доставити Пружаоцу услуге одмах а најкасније у року од 8 (дана по утврђивању недостатка.

Пружалац услуге се обавезује да најкасније у року од 30 дана од дана пријема рекламације отклони утврђене недостатке о свом трошку.

**ВИША СИЛА**

**Члан 19.**

Под дејством више силе сматра се случај који ослобађа од одговорности за извршавање свих или неких уговорених обавеза и за накнаду штете за делимично или потпуно неизвршење уговорних обавеза, за ону уговорну страну код које је наступио случај више силе, или обе уговорне стране када је код обе уговорне стране наступио случај више силе, а извршење обавеза које је онемогућено због дејства више силе, одлаже се за време њеног трајања.

Уговорна страна којој је извршавање уговорних Услуга онемогућено услед дејства више силе је у обавези да одмах, без одлагања, а најкасније у року од 48 (словима: четрдесетосам) часова, од часа наступања случаја више силе, писаним путем обавести другу Уговорну страну о настанку више силе и њеном процењеном или очекиваном трајању, уз достављање доказа о постојању више силе.

За време трајања више силе свака Уговорна страна сноси своје трошкове и ниједан трошак, или губитак једне и/или обе Уговорне стране, који је настао за време трајања више силе, или у вези дејства више силе, се не сматра штетом коју је обавезна да надокнади друга Уговорна страна, ни за време трајања више силе, ни по њеном престанку.

Уколико деловање више силе траје дуже од 30 (словима:тридесет) календарских дана, уговорне стране ће се договорити о даљем поступању у извршавању одредаба овог Уговора – одлагању испуњења и о томе ће закључити анекс овог Уговора, или ће се договорити о раскиду овог Уговора, с тим да у случају раскида Уговора по овом основу – ниједна од Уговорних страна не стиче право на накнаду било какве штете.

У случају из претходног става овог члана Уговора Корисник услуге ће поступати у складу са чланом 115. Закона.

**НАКНАДА ШТЕТЕ**

**Члан 20.**

Пружалац услуге је у складу са ЗОО одговоран за штету коју је претрпео Корисник услуге неиспуњењем, делимичним испуњењем или задоцњењем у испуњењу обавеза преузетих овим Уговором.

Уколико Корисник услуге претрпи штету због чињења или нечињења Пружаоца услуге и уколико се Уговорне стране сагласе око основа и висине претрпљене штете, Пружалац услуге је сагласан да Кориснику услуге исту накнади, тако што Корисник услуге има право на наплату накнаде штете без посебног обавештења Пружаоца услуге уз издавање одговарајућег обрачуна са роком плаћања од 15 (словима: петнаест) дана од датума издавања истог.

Ниједна Уговорна страна неће бити одговорна за било какве посредне штете и/или за измаклу корист у било ком виду, које би биле изван оквира непосредних обичних штета, а које би могле да проистекну из или у вези са овим Уговором, изузев уколико је у питању груба непажња или поступање изван професионалних стандарда за ову врсту услуга на страни Пружаоца услуге.

Наведена ограничавања/искључивања одговорности се не односе на одговорност било које Уговорне стране када се ради о кршењу обавеза у вези са чувањем пословних тајни.

**УГОВОРНА КАЗНА**

**Члан 21.**

У случају да Пружалац услуге, својом кривицом, не изврши/ не пружи о року уговорене Услуге, Пружалац услуге је дужан да плати Кориснику услуге уговорну казну, у износу од 0,2% од цене из члана 3. став 1. овог Уговора за сваки започети дан кашњења, у максималном износу од 10% од цене из члана 3. став 1. овог Уговора без пореза на додату вредност.

Плаћање пенала у складу са претходним ставом доспева у року од 10 (словима: десет) дана од дана издавања рачуна од стране Корисника услуге за уговорне казну.

Уколико Корисник услуге услед кашњења из ст.1. овог члана, претрпи штету која је већа од износа уговорене казне, има право на накнаду разлике између претрпљене штете у целости и исплаћене казне.

Наплата уговорене казне се може извршити и активирањем инструмента финансијског обезбеђења за добро вршење посла или пребијањем међусобних обавеза ако такве постоје између уговорних страна.

Уколико Корисник услуге услед кашњења из ст.1. овог члана, претрпи штету која је већа од износа обрачунате казне, има право на накнаду разлике између претрпљене штете у целости и исплаћене казне.

Корисник услуге ће зарачунати уговорну казну ако до одступања од захтева Наручиоца није дошло кривицом Наручиоца нити услед дејства више силе.

**РАСКИД УГОВОРА**

**Члан 22**.

Свака Уговорне стране може једнострано раскинути овај Уговор пре истека рока, у случају непридржавања друге Уговорне стране, одредби овог Уговора, неотпочињања или неквалитетног извршења Услуге која је предмет овог Уговора, достављањем писане изјаве о једностраном раскиду Уговора другој Уговорној страни и уз поштовање отказног рока од 15 (словима: петнаест дана) дана од дана достављања писане изјаве.

Корисник услуге може једнострано раскинути овај Уговор пре истека рока услед престанка потребе за ангажовањем Пружаоца услуге, достављањем писане изјаве о једностраном раскиду Уговора Пружаоцу услуге и уз поштовање отказног рока од 15 (словима: петнаест дана) дана од дана достављања писане изјаве.

Уколико било која Уговорних страна откаже овај Уговор без оправданог, односно објективног и доказаног разлога, друга Уговорна страна има право да на име неоправданог отказа наплати уговорну казну, у висини од 10% од укупне вредности Уговора, у свему у складу са ЗОО, одговорност за штету због неиспуњења, делимичног испуњења или задоцњења у испуњењу обавеза преузетих овим Уговором.

**ЗАВРШНЕ ОДРЕДБЕ**

**Члан 23**.

Неважење било које одредбе овог Уговора неће имати утицаја на важење осталих одредби Уговора, уколико битно не утиче на реализацију овог Уговора.

**Члан 24**.

Уговорне страна током трајања овог Уговора због промењених околности ближе одређених у члану 115. Закона, могу у писменој форми путем Анекса извршити измене и допуне овог Уговора.

У случају непредвиђених околности приликом реализације Уговора, за које се није могло знати приликом планирања набавке, може се извршити промена термина рока извршења и трајања уговора, не мењајући вредност и цене из уговора.

**Члан 25.**

Све неспоразуме који могу настати из овог Уговора, Уговорне стране ће настојати да реше споразумно, а уколико у томе не успеју Уговорне стране су сагласне да сваки спор настао из овог Уговора буде коначно решен од стране стварно надлежног суда у Београду.

**Члан 26**.

На односе Уговорних страна, који нису уређени овим Уговором, примењују се одговарајуће одредбе ЗОО и других закона, подзаконских аката, стандарда и техничких норматива Републике Србије, примењивих с обзиром на предмет овог Уговора.

**Члан 27**.

Саставни део овог Уговора чине:

Прилог број 1 Конкурсна документација (Уговорне стране констатују да су обезбедили целокупну званичну конкурсну документацију преко Портала јавних набавки)

Прилог број 2 Понуда са структуром цене;

Прилог број 3 Опис и врста услуге (Техничка спецификација);

Прилог број 4 **Листа понуђене опреме**

Прилог број 5 Правила безбедности на раду у ТЕНТ-у;

Прилог број 6 Меница/ Банкарска гаранција за добро извршење посла

Прилог број 7 Споразум о заједничком извршењу услуге (у случају подношења заједничке понуде)

**Члан 28**.

Овај Уговор је потписан у 6 (шест) истоветних примерака од којих 2 (два) примерка за Пружаоца услуге, а 4(четири) примерка за Корисника услуге.

Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

|  |  |  |
| --- | --- | --- |
| **КОРИСНИК УСЛУГА****ЈП „Електропривреда Србије“Београд, Огранак ТЕНТ Београд-Обреновац** |  | **ПРУЖАЛАЦ УСЛУГА** Назив |
| Финансијски директор ТЕНТ Милорад Лазић, дипл.екон |  | Име, презиме и функција |

Напомна: све опционе одредбе из модела овог уговора ће се ускладити са конкретно изабраном понудом.